میخائل گریوچ (ہوائی جہاز کے ڈیزائنر)

**میخائل ایوسیفویچ گریوچ** (روسی :Михаи́л Ио́сифович Гуре́вич) -12 جنوری 1893 تا 12 نومبر 1976 ایک سوویت طیارہ ڈیزائنر تھے جنھوں نے میکویان گریوچ ملٹری ایوی ایشن بیورو فوجی طیارہ ساز ادارہ کی بنیاد آرٹم میکویان کے ساتھ مل کر رکھی۔ بیورو اپنے لڑاکا طیاروں، تیز رفتار انٹر سیپٹرز اور ملٹی رول جنگی طیاروں کے لیے مشہور ہے جو سرد جنگ کے دوارن سوویت یونین فضائیہ کے اہم حصے تھے۔ بیورو نے 170 پروجیکٹوں کو ڈیزائن کیا جن میں سے 94 سیریز میں بنائے گئے تھے۔ مجموعی طور پر 45،000 مگ طیارے مقامی طور پر تیار کیے گئے ہیں، جن میں 11،000 طیارے برآمد کیے گئے تھے۔ آخری طیارہ جس پر میخائل گریوچ نے اپنی ریٹائرمنٹ سے پہلے ذاتی طور پر کام کیا تھا وہ مگ 25 تھا۔

## زندگی اور کیریئر
[تصغیر|[سینٹ پیٹرز برگ|سینٹ پیٹرزبرگ میں میخائل گریوچ کی قبر]]

ایک یہودی خاندان میں پیدا ہوئے ان کے والد روبنشچینا (روس کے کرسک علاقہ) کی چھوٹی سی بستی میں شراب خانہ میکینک تھے۔ 1910 میں انھوں نے اوخترکا (کھارکیو علاقہ) میں جمنازیم سے چاندی کا تمغا حاصل کیا اور کھارکیو یونیورسٹی میں شعبہ ریاضی میں داخل ہوئے۔ ایک سال کے بعد، انقلابی سرگرمیوں میں حصہ لینے کی وجہ سے، انھیں یونیورسٹی اور خطے سے نکال دیا گیا اور مونٹپیلیئر یونیورسٹی میں اپنی تعلیم جاری رکھی۔ وہ 1913 کی کلاس میں مارسل بلوچ کے ساتھ ٹولوز کے سپیرو میں تھے، جنھوں نے بعد میں مارسل داسالٹ کا نام لیا گیا۔

1914 کے موسم گرما میں جب پہلی جنگ عظیم شروع ہوئی تو **گریوچ** اپنے گھر جا رہے تھے۔ اس سے اور بعد میں روسی خانہ جنگی نے ان کی تعلیم میں خلل ڈالا۔ 1925 میں انھوں نے کھارکوف ٹیکنالوجی انسٹی ٹیوٹ کے ایوی ایشن فیکلٹی سے گریجویشن کیا اور ریاستی کمپنی "ہیٹ اینڈ پاور" کے انجینئر کے طور پر کام کیا، یہی ان کے ابتدائی کیریئر کا آغاز تھا۔

1929 میں گریوچ ایوی ایشن ڈیزائنر کے کیریئر کو آگے بڑھانے کے لیے ماسکو چلے گئے۔ سوویت ڈیزائن ایک سرکاری معاملہ تھا، جسے نام نہاد OKBیا ڈیزائن بیورو میں منظم کیا جاتا تھا۔ 1937 میں گریوچ نے پولیکارپوف ڈیزائن بیورو میں ایک ڈیزائنر ٹیم کی سربراہی کی، جہاں ان کی ملاقات اپنے مستقبل کے ٹیم پارٹنر آرٹیم میکویان سے ہوئی۔ 1939 کے آخر میں انھوں نے میکویان-گریوچ ڈیزائن بیورو بنایا، جس میں گریوچ نائب چیف ڈیزائنر کے عہدے پر تھے اور 1957 کے بعد اس کے چیف ڈیزائنر کی حیثیت سے اختیار کیا، یہ عہدہ انھوں نے 1964 میں اپنی ریٹائرمنٹ تک برقرار رکھا۔

1940 میں میکویان اور گریوچ نے زیادہ اونچائی پر جانے والے مگ-1 لڑاکا طیارہ کا ڈیزائن تیار کیا، جس کا آغاز پولیکارپوف کی ٹیم کے جزوی طور پر تیار کردہ منصوبے سے ہوا۔ ان بنایا ہوا ایک بہتر مگ-3 لڑاکا طیارہ دوسری جنگ عظیم کے دوران بڑے پیمانے پر استعمال کیا گیا تھا۔ جنگ کے بعد کے سالوں میں، دونوں نے پہلے سوویت جیٹ فائٹر ڈیزائن کیے، جن میں پہلے سپرسونک ماڈل بھی شامل تھے۔ آخری ماڈل جس پر گریوچ نے کام کیا وہ مگ 25 انٹرسیپٹر تھا، جو سروس میں داخل ہونے والے اب تک کے تیز ترین فوجی طیاروں میں سے ایک ہے اور جنگجو طیاروں کی دنیا میں کئی ورلڈ ریکارڈ اس طیارے کے نام ہیں۔

## اعزازات و انعامات

* ہیرو آف سوشلسٹ لیبر (1957)
* پانچ ریاستی اسٹالن انعامات (1941، 1947، 1948، 1949، 1953)
* آرڈر آف لینن (1962)

## حوالہ جات

زمرہ:روسی سائنسدان
زمرہ:آرڈر آف لینن کے وصول کنندگان
زمرہ:سوویتی ہوافضائی انجینئرز
زمرہ:روسی مؤجد
زمرہ:روسی ہوافضائی انجینئرز
زمرہ:روسی یہودی
زمرہ:1976ء کی وفیات
زمرہ:1892ء کی پیدائشیں
زمرہ:روسی دفاعی صنعت
زمرہ:روسی دفاعی مصنوعات
زمرہ:روسی دفاع
زمرہ:روسی ایرو اسپیس انجینئرز کی فہرست
زمرہ:روسی سائنسدان بلحاظ صدی
زمرہ:روسی فضائیہ
زمرہ:اسٹالن پرائز کے وصول کنندگان
زمرہ:سوویتی موجدین